முனாக் கால்வாய்

முனாக் கால்வாய் (Munak canal) என்பது வட இந்தியாவில் அரியானா மற்றும் தில்லி மாநிலங்களில் ஓடும் மேற்கு யமுனா கால்வாயின் ஒரு பகுதியாகும். இது 102 கிலோமீட்டர் நீளமுள்ள ஒரு நீர்வழிப் பாதையாகும். இந்தக் கால்வாய் அரியானாவின் கர்னால் மாவட்டத்தில் உள்ள முனாக் ஒழுங்கமைவிலிருந்து யமுனை ஆற்றுத் தண்ணீரைக் கொண்டு செல்கிறது. குப்ரு தடுப்பணை மற்றும் மண்டோரா தடுப்பணை வழியாகத் தெற்கு திசை நோக்கிச் சென்று தில்லியின் கைதர்பூரில் முடிவடைகிறது. இது தில்லியின் குடிநீர் ஆதாரங்களில் ஒன்றாகும். 1996ஆம் ஆண்டில் அரியானா மற்றும் தில்லி அரசாங்கங்களுக்கு இடையே ஒரு புரிந்துணர்வு ஒப்பந்தம் கையெழுத்தானது. மேலும் இந்தக் கால்வாய் 2003 முதல் 2012 வரை தில்லியின் நிதியுதவி அடிப்படையில் அரியானாவால் கட்டப்பட்டது. முதலில் நுண்ணிய அகழியாகவும், கட்டப்பட்ட இந்தக் கால்வாயில் காணப்பட்ட அதிகப்படியான நீர்க் கசிவு காரணமாக இறுதியில் பைஞ்சுதையால் தளமிடப்பட்டது. இதன் மூலம் நாள் ஒன்றிற்கு 80 மில்லியன் கேலன்  தண்ணீர் சேமிக்கப்படுகிறது.Army guarding Munak canal, 1200 cusec water supplied to Delhi: Haryana tells SC, Firstpost, 25 Feb 2016.

 இடையூறுகள் 
2016 பிப்ரவரியில், ஜாட்டுகளின் போராட்டத்தின் போது கால்வாய் சேதப்படுத்தப்பட்டது. இது தில்லியில் நீர் நெருக்கடிக்கு வழிவகுத்தது. நீர் விநியோகத்தை மீட்டெடுக்க கால்வாயின் கட்டுப்பாட்டை இந்திய இராணுவம் எடுத்துக் கொண்டது.

 மேலும் காண்க 
 இந்தியாவில் உள்ள கால்வாய்களின் பட்டியல்

 மேற்கோள்கள் 

பகுப்பு:தில்லியில் உள்ள கட்டிடங்கள்
பகுப்பு:யமுனா நகர் மாவட்டம்